Minotaur (Rakéit)

**Minotaur** ass eng US-amerikanesch Rakéitefamill, deenen hir verschidde Versioune souwuel als Drorakéite wéi och fir suborbital Starten am Kader vu Rakéitenofwiertester agesat ginn. D'Minotaur gëtt vun der Entreprise Orbital Sciences hiergestallt. Den éischte Start war de 26. Januar 2000. D'Rakéite kënne vun der Cape Canaveral AFS a Florida, der Vandenberg AFB a Kalifornien, vum Kodiak Launch Complex an Alaska a vun der Wallops Flight Facility a Virginia gestart ginn.

Well d'Minotaur-Rakéiten op ofgerëschten Interkontinentalrakéite baséieren, déi am Besëtz vun der US-Regierung sinn, kënne se net kommerziell vermaart ginn a stinn nëmmen der amerikanescher Arméi an der NASA zur Dispositioun.

## Versiounen op Basis vun der Minuteman-Rakéit
D**'Minotaur&nbsp;I** ass eng véierstufeg Rakéit an all Stuf benotzt festen Dreifstoff. Déi éischt an zweet Stuf vun der Minotaur baséieren op den zwou éischte Stufe vun de Minuteman-II-Interkontinentalrakéiten, déi am Kader vum START-I-Ofrëschtungsvertrag aus dem Déngscht geholl goufen an elo als Drorakéite verschoss solle ginn. Déi drëtt a véiert Stuf entspriechen allkéiers der zweeter an drëtter Stuf vun der Pegasus-XL-Rakéit. D'Notzlaaschtverkleedung an d'Fluchsteierung gëtt och vun der Pegasus&nbsp;XL iwwerholl. An hirer Notzlaaschtkapazitéit läit d'Minotaur mat 575&nbsp;kg an enger 200&nbsp;km héijer Ëmlafbunn eppes iwwer der Pegasus&nbsp;XL. D'Minotaur&nbsp;I gouf ufanks als **OSP-SLV** *(Orbital-Suborbital Program - Satellite Launch Vehicle)* bezeechent.

D**'Minotaur&nbsp;II** ass eng liicht modifizéiert Minuteman-II-Rakéit, déi fir suborbital Tester vum Rakéitenofwiersystem NMD gebraucht gëtt. Si ass och ënner der Bezeechnung **OSP-TLV** *(Orbital-Suborbital Program - Target Launch Vehicle)* bekannt.

## Versiounen op Basis vun der Peacekeeper-Rakéit

Eng modifizéiert Peacekeeper-ICBM, déi och fir suborbital Tester vum Rakéitenofwiersystem geplangt ass, wäert den Numm **Minotaur&nbsp;III** kréien. D'Peacekeeper gëtt am Kader vum START-II-Ofrëschtungsvertrag aus dem Déngscht geholl. Dës Versioun ass nach net agesat ginn.

Ënner dem Numm **Minotaur&nbsp;IV** ass op Basis vun der Peacekeeper-ICBM eng nach méi staark Drorakéit wéi d'Minotaur&nbsp;I entstanen. Minotaur&nbsp;IV ass och véierstufeg, si benotzt déi éischt dräi Stufe vun der Peacekeeper an als véiert Stuf déi drëtt Stuf vun der Pegasus&nbsp;XL. D'Notzlaaschtverkleedung gëtt vun der Taurus-Rakéit iwwerholl. D'Notzlaaschtkapazitéit vun der Minotaur&nbsp;IV ass 1.750&nbsp;kg an eng 200&nbsp;km héich Ëmlafbunn.

Den éischte Start war mat engem suborbitale Fluch den 21. Abrëll 2010 vu Vandenberg aus gemaach ginn, allerdéngs nëmmen an enger dräistufeger Variant mam Numm **Minotaur IV-Lite**. Den éischte Start an d'Äerdëmlafbunn war de 26. September 2010.

Eng Variant mam Numm **Minotaur&nbsp;V** mat enger zousätzlecher Uewerstuf fir méi héich Ëmlafbunne gouf de 7. September 2013 mam LADEE-Moundorbiter vun der NASA an en héichellipteschen Äerdorbit gestart, aus deem sech d'Sond mat Hëllef vun hiren eegenen Dreifwierker an ettlechen Äerdëmleef an d'Schwéierfeld vum Mound manövréiert huet.

## Startlëscht
Déi komplett Startlëscht vun der Minotaur-Rakéit. Stand: 20. November 2013

 Bruttogewiicht = (Satellitten + Adapter, Gehais asw.)

 NET zwangsleefeg den Zilorbit vun der Notzlaascht - mä d'Bunn op där d'Notzlaascht vun der Uewerstuf ausgesat soll ginn.

## Kuckt och

* Minotauros

## Um Spaweck

* Bernd Leitenberger: D'Minotaur an d'Minotaur IV Drorakéiten
*  Orbital Sciences: Minotaur Space Launch Vehicles
*  Encyclopedia Astronautica: Minotaur